Publication: Magyar Közlöny
Issue: MK-2005-168 (Year: 2005, Number: 168)
Era: 2004-2010
Section: ki. A területfejlesztési törvény (1996. évi XXI. törvény) a Balaton kiemelt üdülõkörzet
Paragraph Index: 3227

(2) Több település funkcionális együttmûködéseként önkormányzati társulások formájában létrejött terület, mely nem követi szükségszerûen a statisztikai kistérségek határait. Környezeti alrendszer: a területi rendszer (területi struktúrák), környezeti tényezõje, a többi alrendszer (társadalmi, gazdasági) fizikai hordozója (élõvilág, földfelszín, domborzati és talajadottságok, klimatikus viszonyok, felszíni és felszín alatti vizek, mûvi környezet elemei). Környezetintegráltság: olyan szempontok beépülése a fejlesztési tevékenységek körébe, melyek a térségek környezeti alrendszerei adottságainak messzemenõ figyelembe vételét biztosítják. Mivel a fejlesztések környezeti hatásainak figyelembe vétele az alacsonyabb térségi szinteken nagyobb biztonsággal történik, ezért a környezetintegráltság e szinteken magasabb fokú. A vidékfejlesztés esetében pedig, mivel a tárgykörét jelentõ vidékies térségek területi rendszerében a környezeti alrendszer szerepe meghatározó, a környezetintegráltság szinte teljes körû. Közjóléti erdõhasználat: az erdészeti szakmai eredetû kifejezés az OTK-ban az egyes társadalmi igények (pl. rekreáció, egészségmegõrzés és javítás) kielégítésére irányuló erdõhasználatot jelöli. Közösségi terek: adott település lakossága, az egyes emberek közti társas interakciók színterei, a napi/heti szabadidõigény kielégítésében szerepet játszó intézmények, helyek összessége; pl. közparkok, vendéglátóegységek, színház, mozi, sportpálya. Kulturális táji érték: a táj azon eleme, amely a kultúra tekintetében jelentõs mértékben meghatározó, leginkább történelmi, esztétikai, régészeti, néprajzi vagy antropológiai szempontból. A kulturális táji értékek a természeti táji adottságokkal szoros kapcsolatban állnak, gyakran belõlük táplálkoznak, s így együttesen a természeti táji értékekkel az ember által megmunkált, alakított és újrarendezett természet alkotta kultúrtájakba rendezõdnek. Kultúrtáj: mezõ- és erdõgazdaság által mûvelt terület, vagy olyan összefüggõ terület, ahol valamilyen tárgyi mûemlék található a természeti környezet nagyobb, összefüggõ részén, amely általában valamilyen vallási, népi hagyományhoz kötõdik. Ezek a térségek nem csak pontszerûek lehetnek, hanem térben összefüggõ egészet alkotnak. LEADER+: a korábbi LEADER (Liaison Entre Actions de Développement de l’Economie Rurale; Akciók közötti kapcsolat a rurális térségek gazdaságfejlesztéséért) uniós közösségi kezdeményezés, az Unió vidékfejlesztési politikájának egyrészt egy önálló fejlesztési tengelyeként jelenik meg, másrészt, mint módszer alkalmazása javasolt a szakpolitika többi fejlesztési tengelyének megvalósítása során. A LEADER megközelítés alapja a jól körülhatárolt vidékies területegységek fejlesztésére irányuló helyi fejlesztési stratégiák megtervezésére és megvalósítására szervezõdõ szektorok közötti, valamint önkormányzati, üzleti és civil partnerek együttmûködésére épülõ alulról szervezõdõ kezdeményezéseket jelöli. Megújuló energiaforrások: olyan energiaforrások, melyek hasznosítása során nem csökken a forrás, és a késõbbiekben ugyanolyan módon termelhetõ belõlük energia. A megújuló energiaforrások közé tartozik a napenergia, a szélenergia, a különbözõ formában megjelenõ biomassza (pl. szalmabrikett, fa, állati eredetû trágya), a geotermikus energia és a vízenergia. A geotermikus energia kivételével a felsoroltak közvetlen vagy közvetett módon a nap energiájából származnak. A geotermikus energia a Föld mélyében zajló radioaktív folyamatokból származik. Mikrotérség: néhány településbõl álló, földrajzilag összefüggõ térség, mely a települések közötti szoros gazdasági, társadalmi, kulturális hasonlóságon és kapcsolatokon alapul. A hivatalos formában való megjelenése társulás, települési önkormányzatok szövetsége, melynek kialakulását a közös lokális érdekek és a közös feladatmegoldás felismerése motiválja. Natura 2000 hálózat: az Európai Unió két természetvédelmi irányelve alapján kijelölendõ területeket – az 1979-ben megalkotott madárvédelmi irányelv (79/409/EGK) és annak módosítása (97/49/EK) végrehajtásaként kijelölendõ különleges madárvédelmi területeket és az 1992-ben elfogadott élõhelyvédelmi irányelv (43/92/EGK) alapján kijelölendõ különleges természet-megõrzési területeket – foglalja magába. A Natura 2000

Source: https://magyarkozlony.hu/hivatalos-lapok/bd25a8d4258356318d0cbe5f63bd9b460c2bbdad/dokumentumok/15f51b3e24c89be23e9dac4198d569b7c5de633b/letoltes